**OBRAZLOŽENJE UZ PRIJEDLOG FINANCIJSKOG PLANA JAVNE VATROGASNE POSTROJBE GRADA POŽEGA ZA 2025. GODINU I PROJEKCIJA ZA 2026. I 2027. GODINU**

 I. UVOD

Na temelju odredbi Zakona o proračunu (Narodne novine, broj: 141/21.), Upravni odjel za financije i proračun Grada Požege sastavio je Upute za izradu Proračuna Grada Požege i financijskih planova proračunskih korisnika za razdoblje 2025.-2027. godine, te ih dostavio nadležnim upravnim tijelima i proračunskim korisnicima. Temeljem dobivenih uputa, procjene ostvarenja prihoda i rashoda u tekućoj godini, procjene o očekivanim budućim prihodima i rashodima na temelju raspoloživih informacija sastavljen je ovaj prijedlog Financijskog plana Javne vatrogasne postrojbe Grada Požege za 2025. godinu sa projekcijama za 2026. i 2027. godinu.

Sukladno metodologiji izrade proračuna, Financijski plan Javne vatrogasne postrojbe Grada Požege (u nastavku teksta: JVP-a) s projekcijama se donosi na razini skupine (druga razina računskog plana) u kojemu su prikazani svi prihodi i primci, rashodi i izdaci JVP-a. Financijski plan JVP-a se sastoji od općeg i posebnog dijela i obrazloženja. Opći dio financijskog plana čini Račun prihoda i rashoda i Račun financiranja. U Računu prihoda i rashoda planirani su prihodi te rashodi poslovanja i rashodi za nabavu nefinancijske imovine, iskazani po ekonomskoj klasifikaciji i izvorima financiranja, te rashodi po funkcijskoj klasifikaciji. Račun financiranja prikazuje primitke niti izdatke. U Posebnom dijelu financijskog plana rashodi i izdaci raspoređeni su po proračunskim klasifikacijama, odnosno po izvorima financiranja, ekonomskoj, programskoj i po organizacijskoj klasifikaciji.

U nastavku slijedi obrazloženje Općeg dijela Financijskog plana za 2025. godinu i projekcija za 2026. i 2027. godinu, odnosno obrazlažu se prihodi i primici te rashodi i izdaci Financijskog plana prema ekonomskoj klasifikaciji Financijskog plana i izvorima financiranja, te rashodi prema funkcijskoj klasifikaciji. Nadalje, Posebni dio Financijskog plana, u kojem su planirani rashodi i izdaci raspoređeni po programima i njihovim sastavnim dijelovima: aktivnostima, tekućim i kapitalnim projektima.

 II OPĆI DIO

1. OBRAZLOŽENJE PRIJEDLOGA FINACIJSKOG PLANA JAVNE USTANOVE LOKALNA RAZVOJNA AGENCIJA POŽEGA ZA 2025. I PROJEKCIJA ZA 2026. I 2027. GODINU

Financijski plan Javne vatrogasne postrojbe Grada Požege za 2025. godinu planiran je u iznosu 911.561,00 €, projekcije za 2026. godinu planirane su u iznosu 907.561,00 €, a za 2027. godinu u iznosu 907.561,00 €.

Tablica 1. Struktura proračuna za razdoblje 2025.-2027. godine prema osnovnoj klasifikaciji sa usporedbom izvršenja 2023. i plana za 2024. (II. rebalans)

|  |  |  |  |  |  |  |
| --- | --- | --- | --- | --- | --- | --- |
| BROJ KONTA | OPIS | IZVRŠENJE | PLAN | PLAN | PROJEKCIJA | PROJEKCIJA |
| 2023. | 2024. | 2025. | 2026. | 2027. |
|  |
| A. RAČUN PRIHODA I RASHODA |   |   |   |   |   |  |
| 6 | Prihodi poslovanja  | 610.100,99 | 790.071,00 | 907.561,00 | 907.561,00 | 907.561,00 |  |
| 3 | Rashodi poslovanja | 576.449,79 | 783.522,00 | 911.561,00 | 907.561,00 | 907.561,00 |  |
| 4 | Rashodi za nabavu nefinancijske imovine  | 38.609,33 | 22.496,00 |  14.500,00 | 12.500,00 | 12.500,00 |  |
| **UKUPNI RASHODI** | **615.059,12** | **806.018,00** | **911.561,00** | **907.561,00** | **907.561,00** |  |
| RAZLIKA − MANJAK | -4.958,13 | -15947,00 | - 4.000,00 |  0,00 |  0,00 |  |
|   |   |   |   |  |   |  |
| B. RAČUN ZADUŽIVANJA / FINANCIRANJA |   |   |   |   |   |  |
| NETO ZADUŽIVANJE / FINANCIRANJE | 0,00 | 0,00 | 0,00 | 0,00 | 0,00 |  |
|   |  |  |  |  |  |  |
| UKUPAN DONOS VIŠKA/MANJKA IZ PRETHODNIH GODINA | 0,00 | 0,00 | 0,00 | 0,00 | 0,00 |  |
| DIO VIŠKA/MANJKA IZ PRETHODNIH GODINA KOJI ĆE SE POKRIT/RASPOREDITI U PLANIRANOM RAZDOBLJU | 19.222,56 | 15.947,00 | 4.000,00 | 0,00 | 0,00 |  |
|   |  |  |  |  |  |  |
| VIŠAK / MANJAK + NETO ZADUŽIVANJA / FINANCIRANJA | 14.264,43 | 0,00 | 0,00 | 0,00 | 0,00 |  |

Financijski plan za 2025. godinu, iznosi isto kao i projekcije za 2026. i 2027.

Opći dio proračuna čini Račun prihoda i rashoda i Račun financiranja.

U Računu prihoda i rashoda ukupni planirani prihodi u 2025. godini iznose 907.561,00 €. Prihodi se ostvaruju iz minimalnih financijskih standarda u iznosu od 404.311,00 €, te 503.250,00 € iz iznad zakonskog standarda. Ukupno planirani rashodi u 2025. godini iznose 911.561,00 €. Rashodi se odnose na rashode za zaposlene u iznosu 808.354,00 €, materijalni rashodi u iznosu 88.677,00 €, financijski rashodi u iznosu od 30,00 €, te 14.500,00 € za nabavu opreme.

U računu financiranja ne iskazuje se jer nema planiranih primitaka i izdataka.

2. PRIHODI I PRIMICI PO EKONOMSKOJ KLASIFIKACIJI

U financijskom planu JVP-a za 2025. godinu planirani prihodi i primici iznose 907.561,00 € i u cijelosti se sastoje od prihoda poslovanja razreda 6.

2.1. PRIHODI POSLOVANJA

U financijskom planu JVP-a za 2025. godinu planirani prihodi poslovanja iznose 907.561,00 €.

U strukturi prihoda poslovanja najveći udio čine prihodi iz nadležnog proračuna odnosno osnivača i minimalnog financijskog standarda (DEC-a)

* Prihodi od prodaje proizvoda i robe te pruženih usluga i prihoda od donacija planirani su u iznosu od 25.250,00 €, što se odnosi na očekivane prihode od usluge vatrodojavnih centrala, prijevoza vode i ostalih usluga koje pruža JVP. Taj prihod utrošio bi se na plaće, materijalne rashode i za nabavku vatrogasne opreme.
* Pomoći iz inozemstva i od subjekata unutar općeg proračuna planirani su u iznosu od 7.900,00 €, planira se ostvariti iz državnog proračuna kao refundacija sredstava za rad na terenu prilikom dislokacije naših djelatnika na priobalju tijekom požarne sezone i pomoći pri kupnji vatrogasne opreme.
* Prihodi iz nadležnog proračuna odnosno osnivača, planirani su iznosu od 470.000,00 €, te minimalni financijski standarda planirani su u iznosu od 404.311,00 €, što ukupno iznosi 911.561,00 € koji su neophodni za neometano poslovanje JVP-a.

3. RASHODI I IZDACI PO EKONOMSKOJ KLASIFIKACIJI

U financijskom planu JVP-a za 2025. godinu planirani rashodi i izdaci iznose 911.561,00 € te se sastoje od rashoda poslovanja iz razreda 3 i rashoda za nabavu nefinancijske imovine iz razreda 4.

3.1. RASHODI POSLOVANJA

U financijskom planu JVP-a za 2025. godinu planirani rashodi poslovanja iznose 911.561,00 €.

U strukturi rashoda najveći udio čine rashodi za zaposlene, zatim materijalni rashodi te naposljetku financijski rashodi.

* Rashodi za zaposlene planirani su u iznosu od 808.354,00 €, planirani rashodi odnose se na bruto plaće, doprinose na plaće i ostale rashode za zaposlene JVP-a.
* Materijalni rashodi planirani su u iznosu od 88.677,00 €, planirani rashodi odnose se na naknade troškova zaposlenima (službena putovanja, naknade za prijevoz s posla i na posao, stručno usavršavanje zaposlenika i ostale naknade troškova zaposlenima), rashode za materijal i energiju (uredski i ostali materijal, energiju, sitni inventar i autogume), rashode za usluge (usluge tekućeg i investicijskog održavanja postrojenja i opreme, te prijevoznih sredstava, telefona, pošte i prijevoza, održavanja, promidžbe i informiranja, komunalne usluge, intelektualne i osobne usluge i drugo), ostali nespomenuti rashodi poslovanja (premije osiguranja, reprezentacija i drugo).
* Financijski rashodi planirani su u iznosu od 30,00 €, planirani rashodi odnose se na ostale financijske rashode.

3.2. RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine planirani su u iznosu od 14.500,00 € i to u cijelosti za Rashode za nabavu proizvedene dugotrajne imovine.

4. RAČUN PRIHODA I RASHODA PREMA IZVORIMA FINANCIRANJA

Prihodi i rashodi prema izvorima financiranja u 2025. godini su planirani na sljedeći način:

1. Opći prihodi i primci prihoda iznose 874.311,00 € isti je i iznos rashoda

3.1. Vlastiti prihodi PK prihoda iznose 23.250,00 € isti je i iznos rashoda

3.2. Rezultat poslovanja iz prethodne godine - Vlastiti prihodi PK iznosi 2.000,00 € isti je i iznos rashoda

5.1. Pomoći PK prihoda iznose 7.900,00 € isti je i iznos rashoda

6.1. Donacije PK prihoda iznose 2.100,00 € isti je i iznos rashoda

6.2. Rezultat poslovanja iz prethodne godine - Donacija PK iznosi 2.000,00 € isti je i iznos rashoda

5. RASHODI PREMA FUNKCIJSKOG KLASIFIKACIJI

Rashodi su u 2025.-2027. godini planirani prema funkcijskoj klasifikaciji za slijedeće namjene, kako slijedi: javni redi i sigurnost, usluge protupožarne zaštite.

6. RAČUN FINANCIRANJA PREMA IZVORIMA FINANCIRANJA

U računu financiranja ne iskazuje se jer nema planiranih primitaka i izdataka.

7. PRENESENI VIŠAK ILI MANJAK

Ukupno planirani prihodi i primici u 2025. godini iznose 907.561,00 €, a rashodi i izdaci iznose 911.561,00,00 €. Uravnoteženje financijskog plana postiže se planiranim viškom iz prethodne godine u iznosu od 4.000,00 €.

**Proračunski korisnik 32720 – Javna vatrogasna postrojba Grada Požege**

Javna vatrogasna postrojba Grada Požege osnovana je 2000. godine. Područje odgovornosti i djelovanja je teritorij grada Požege sa svim prigradskim naseljima sa zadaćom sudjelovanja u provedbi preventivnih mjera zaštite od požara i eksplozija, gašenja požara i spašavanja ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim i drugim nesrećama. Osim navedenog pruža i usluge ispumpavanja vode, usluge prijevoza vode u domaćinstva za fizičke i pravne osobe, usluge auto ljestvi te ostale usluge iz djelokruga osposobljenih vatrogasaca.

|  |  |  |  |
| --- | --- | --- | --- |
| **Glava 00302 VATROGASTVO****32720 JAVNA VATROGASNA POSTROJBA POŽEGA** | **2025.** | **2026.** | **2027.** |
| Korisnik K010 *JAVNA VATROGASNA POSTROJBA GRADA POŽEGE* | 911.561,00 | 907.561,00 | 907.561,00 |
| *PROGRAM 1700 REDOVNA DJELATNOST JAVNE VATROGASNE POSTROJBE* | 404.311,00 | 404.311,00 | 404.311,00 |
| *PROGRAM 1800 REDOVNA DJELATNOST JAVNE VATROGASNE POSTROJBE* | 507.250,00 | 503.250,00 | 503.250,00 |

**NAZIV PROGRAMA: REDOVNA DJELATNOST JAVNE VATROGASNE POSTROJBE – ZAKONSKI STANDARD**

Program zakonskog standarda financira se na temelju Odluke o minimalnim financijskim standardima za decentralizirano financiranje redovite djelatnosti Javne vatrogasne postrojbe 2025. godine, a odnosi se na protupožarnu zaštitu i razvoj svih komponenti vatrogasnog sustava kroz osiguranje spremnosti i pripravnost vatrogasne postrojbe, razvoj tehničko-tehnološke opremljenosti i djelotvornog sustava, praćenja rada, dojave i uzbunjivanja, unapređenje protupožarne preventive i skrb o pomlađivanju i jačanje društvenog statusa vatrogasne organizacije.

**Zakonska osnova za uvođenje programa:**

* Zakon o vatrogastvu (Narodne novine, broj: 125/19., 114/22. i 155/23.),
* Zakon o zaštiti od požara (Narodne novine, broj: 92/10. i 114/22.) i
* Pravilnik o ustroju, opremanju, osposobljavanju, načinu pokretanja i djelovanja intervencijskih vatrogasnih postrojbi te naknadi troškova nastalih njihovim djelovanjem (Narodne novine, broj: 31/11.).
* Pravilnik o plaći radnika Javne vatrogasne postrojbe Grada Požege, KLASA: 007-04/24-01/01, URBROJ: 2177-1-26-01-24-1 od 30.08.2024.

|  |  |  |  |
| --- | --- | --- | --- |
| **PROGRAM 1700 REDOVNA DJELATNOST JAVNE VATROGASNE POSTROJBE** | **2025.** | **2026.** | **2027.** |
| Aktivnost A170001 OSNOVNA AKTIVNOST JAVNE VATROGASNE POSTROJBE | 404.311,00 | 404.311,00 | 404.311,00 |
| UKUPNO | 404.311,00 | 404.311,00 | 404.311,00 |

**Osnovna aktivnost Javne vatrogasne postrojbe** – sredstva su u cijelosti planirana za plaće za zaposlene.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | PLAN2025. | PROJEKCIJA2026. | PROJEKCIJA2027. |
| Izvršavanje poslova iz djelokruga rada | Uspješnost provedenih aktivnosti kojima se osigurava funkcioniranje Javne vatrogasne postrojbe | % | 100 | 100 | 100 | 100 |

**NAZIV PROGRAMA: REDOVNA DJELATNOST JAVNE VATROGASNE POSTROJBE – IZNAD ZAKONSKI STANDARD**

Program obuhvaća sredstva Grada i sredstva proračunskog korisnika (vlastiti izvori, pomoći, donacije i prihod od prodaje nefinancijske imovine) potrebna za obavljanje redovne djelatnosti Javne vatrogasne postrojbe.

**Zakonska osnova za uvođenje programa:**

* Zakon o vatrogastvu (Narodne novine, broj: 125/19., 114/22. i 155/23),
* Zakon o zaštiti od požara (Narodne novine, broj: 92/10. i 114/22.) i
* Pravilnik o ustroju, opremanju, osposobljavanju, načinu pokretanja i djelovanja intervencijskih vatrogasnih postrojbi te naknadi troškova nastalih njihovim djelovanjem (Narodne novine, broj: 31/11.).
* Pravilnik o plaći radnika Javne vatrogasne postrojbe Grada Požege, KLASA: 007-04/24-01/01, URBROJ: 2177-1-26-01-24-1 od 30.08.2024.

|  |  |  |  |
| --- | --- | --- | --- |
| **PROGRAM 1800 REDOVNA DJELATNOST JAVNE VATROGASNE POSTROJBE** | **2025.** | **2026.** | **2027.** |
| Aktivnost A180001 OSNOVNA AKTIVNOST JAVNE VATROGASNE POSTROJBE | 492.750,00 | 490.750,00 | 490.750,00 |
| Kapitalni projekt K180001 NABAVA OPREME ZA JAVNU VATROGASNU POSTROJBU | 14.500,00 | 12.500,00 | 12.500,00 |
| UKUPNO | 507.250,00 | 503.250,00 | 503.250,00 |

**Osnovna aktivnost Javne vatrogasne postrojbe** - odnosi se na rashode za zaposlene, materijalne i financijske rashode koji su neophodni za redovno obavljanje djelatnosti.

**Nabava opreme za Javnu vatrogasnu postrojbu -** odnosi se na nabavu opreme za protupožarnu zaštitu kako bi se održala kvaliteta pružanja usluga.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost  | PLAN2025. | PROJEKCIJA2026. | PROJEKCIJA2027. |
| Broj intervencija na području djelovanja | Odraditi sve intervencije na području grada Požege | broj | 400 | 400 | 400 | 400 |